Συμμετοχή της Ελλάδας στη Eurovision 2004

Η Ελλάδα συμμετείχε στον Διαγωνισμό Τραγουδιού Eurovision 2004 που πραγματοποιήθηκε στις 12 και 15 Μαΐου στην Κωνσταντινούπολη της Τουρκίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ), ενώ αρχικά διοργάνωσε talent show για την επιλογή του εκπροσώπου, τελικά επέλεξε εσωτερικά τον Σάκη Ρουβά ως τον εκπρόσωπο της Ελλάδας με το τραγούδι «Shake It», το οποίο κατέληξε στην 3η θέση του τελικού της Eurovision, με 252 βαθμούς. 

 Ιστορικό 
Πριν το διαγωνισμό του 2004, η Ελλάδα συμμετείχε στη Eurovision είκοσι τέσσερις φορές από το ντεμπούτο της το 1974. Το καλύτερο αποτέλεσμα της Ελλάδας ήταν η τρίτη θέση το 2001 με το τραγούδι "Die for You" των Antique. Το χειρότερο αποτέλεσμα της Ελλάδας ήταν η 20η θέση το 1998 με το τραγούδι "Μια Κρυφή Ευαισθησία" των Θάλασσα.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
 Πριν τη Eurovision 

 Eurostar 
Στις αρχές Οκτωβρίου του 2003, η ΕΡΤ ξεκίνησε να προβάλλει trailer όπου ενθάρρυνε τη συμμετοχή νέων καλλιτεχνών στο talent show με τίτλο Eurostar, το οποίο προοριζόταν να χρησιμοποιηθεί για να επιλεγεί η ελληνική συμμετοχή για τον Διαγωνισμό Τραγουδιού Eurovision 2004. Σε συνέντευξη τύπου στις 22 Οκτωβρίου 2003, ο Διευθύνων Σύμβουλος της ΕΡΤ Τζώνυ Καλημέρης εξήγησε ότι η απόφαση να διοργανωθεί το talent show βασίστηκε στο αυξημένο ενδιαφέρον για τη Eurovision στην Ελλάδα, σε συνδυασμό με την επιθυμία να ανακαλύψουν νέους ταλαντούχους σόλο καλλιτέχνες. Η παραγωγή του Eurostar έγινε από την ΕΡΤ σε συνεργασία με την Fremantle και χορηγούς τη Minos EMI και τη Vodafone. Όπως ανακοινώθηκε, η εκπομπή θα ταξίδευε σε ολόκληρη την Ελλάδα, πραγματοποιώντας οντισιόν για ενδιαφερόμενους καλλιτέχνες που θα τραγουδούσαν ένα τραγούδι της επιλογής τους μπροστά σε μία κριτική επιτροπή, η οποία στη συνέχεια θα επέλεγε τους φιναλίστ που θα συμμετείχαν στους ζωντανούς προκριματικούς, καταλήγοντας στον τελικό με τρεις διαγωνιζόμενους.

Μέχρι το τέλος των οντισιόν, μια τριμελής κριτική επιτροπή που απαρτιζόταν από τη Δάφνη Μπόκοτα, την Άρτεμις Γουνάκη και τον Ανδρέα Ροδίτη επέλεξαν 36 διαγωνιζόμενους για να συμμετάσχουν στο show, το οποίο ολοκληρώθηκε με τον τελικό στις 12 Μαρτίου 2004. Παρά τις φήμες για ακύρωση του τελικού και ανάθεση σε κάποιο μεγάλο καλλιτέχνη, με πιο πιθανό τον Σάκη Ρουβά, η ΕΡΤ διαβεβαίωσε ότι η εκπομπή θα συνεχιστεί κανονικά. Ο Ρουβάς είχε δηλώσει σε συνεντεύξεις στο MAD TV και το Star Channel ότι θα ήθελε να εκπροσωπήσει την Ελλάδα στην Eurovision, τροφοδοτώντας περαιτέρω τις φήμες. Στον τελικό, διαγωνίστηκαν οι τρεις υποψήφιοι και ο νικητής, Απόστολος Ψυχράμης, επιλέχθηκε από το τηλεοπτικό κοινό (40%) και από μία κριτική επιτροπή (60%). Στη συνέχεια, ο Ψυχράμης θα ερμήνευε τρία τραγούδια, σε σύνθεση του Νίκου Τερζή, σε μία ειδική εκπομπή στις 17 Μαρτίου 2004, με το αποτέλεσμα να κρίνεται αποκλειστικά από το τηλεοπτικό κοινό.

Αποτελέσματα Τελικού Eurostar - 12 Μαρτίου 2004Σειρά εμφάνισηςΚαλλιτέχνηςΤραγούδι (Πρώτη εκτέλεση)Επιτροπή (60%)Τηλεψηφοφορία (40%)Σύνολο Θέση1Αντώνης Δόμινος"Take On Me" (A-ha)21%13.2%34.2%22Γιάννα Φαφαλιού"2 Be Together" (Μαρία Λουίζα & Not 4 Sale)20.2%7.7%27.9%33Απόστολος Ψυχράμης"Conga" (Miami Sound Machine)18.8%19.1%37.9%1

 Επιλογή καλλιτέχνη 
Στις 13 Μαρτίου 2004, η Δάφνη Μπόκοτα επιβεβαίωσε τις φήμες ότι ο Σάκης Ρουβάς θα εκπροσωπούσε τελικά την Ελλάδα στον Διαγωνισμό του 2004, προσθέτοντας ότι ο Καλημέρης και ο Ρουβάς θα συναντηθούν για να συζητήσουν ένα πιθανό ντουέτο με τον Ψυχράμη. Ωστόσο, το ντουέτο δεν πραγματοποιήθηκε ποτέ, με την Μπόκοτα να δηλώνει ότι με την καθυστερημένη ολοκλήρωση του Eurostar, ο Τερζής δε μπόρεσε να συνθέσει ένα τραγούδι που θα ταίριαζε καλά στον Ψυχράμη.

Στις 15 Μαρτίου 2004, η ΕΡΤ ανακοίνωσε επίσημα ότι ο Σάκης Ρουβάς θα εκπροσωπήσει την Ελλάδα στην Κωνσταντινούπολη, με το τραγούδι των Νίκου Τερζή και Νεκτάριου Τυράκη «Shake It», ενώ τόσο ο νικητής του Eurostar Απόστολος Ψυχράμης, όσο και οι άλλοι δύο φιναλίστ, Αντώνης Δόμινος και Γιάννα Φαφαλιού, θα βρίσκονται στα φωνητικά του Ρουβά. Η επίσημη παρουσιάση της ελληνικής συμμετοχής έγινε στις 20 Μαρτίου, σε ειδική εκπομπή της ΝΕΤ, με παρουσιάστρια τη Δάφνη Μπόκοτα.

 Στη Eurovision 
μικρογραφία|Ο Σάκης Ρουβάς στη σκηνή της Eurovision στον τελικό.
Ο Διαγωνισμός Τραγουδιού Eurovision 2004 πραγματοποιήθηκε στην Αρένα Άμπντι Ίπεκτσι στην Κωνσταντινούπολη της Τουρκίας και αποτελέστηκε από έναν ημιτελικό στις 12 Μαΐου και τον τελικό στις 15 Μαΐου 2004. Για πρώτη φορά στην ιστορία του Διαγωνισμού, πραγματοποιήθηκε ημιτελικός γύρος, λόγω του μεγάλου αριθμού των χωρών που επιθυμούσαν να λάβουν μέρος. Σύμφωνα με τους κανόνες της Eurovision, όλες οι συμμετέχουσες χώρες, εκτός από τη διοργανώτρια χώρα, τις "Μεγάλες Τέσσερις", που αποτελούνται από τη Γαλλία, τη Γερμανία, την Ισπανία και το Ηνωμένο Βασίλειο, και τις υπόλοιπες εννέα χώρες που βρέθηκαν στην πρώτη δεκάδα του προηγούμενου διαγωνισμού, πρέπει να προκριθούν από τον ημιτελικό για να διαγωνιστούν στον τελικό, με τις 10 πρώτες χώρες από τον ημιτελικό να προκρίνονται στον τελικό. Η Ελλάδα, μετά την 17η θέση που κατέλαβε στον Διαγωνισμό Τραγουδιού Eurovision 2003, κλήθηκε να διαγωνιστεί στον ημιτελικό.

Ο ημιτελικός και ο τελικός μεταδόθηκαν στην Ελλάδα τηλεοπτικά μέσω της ΝΕΤ και δορυφορικά από την ERT Sat, με σχολιάστρια τη Δάφνη Μπόκοτα.

 Ημιτελικός 
Η Ελλάδα ερμήνευσε 10η σε σειρά εμφάνισης, μετά τη συμμετοχή του Μονακό και πριν τη συμμετοχή της Ουκρανίας, η οποία κέρδισε τον διαγωνισμό. Στο τέλος του σόου, η χώρα ανακοινώθηκε πως προκρίθηκε για τον τελικό. Αργότερα αποκαλύφθηκε ότι η Ελλάδα κατετάγη τρίτη από τις είκοσι δύο χώρες που συμμετείχαν στον ημιτελικό με 238 βαθμούς.

 Τελικός 
Η Ελλάδα ερμήνευσε 16η σε σειρά εμφάνισης, μετά τη συμμετοχή της Βόρειας Μακεδονίας και πριν τη συμμετοχή της Ισλανδίας. Η Ελλάδα κατετάγη τρίτη στον τελικό, σημειώνοντας 252 βαθμούς.

Ψηφοφορία
 Βαθμοί που δόθηκαν στην Ελλάδα 

Βαθμοί που δόθηκαν στην Ελλάδα (Ημιτελικός) Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός

Βαθμοί που δόθηκαν στην Ελλάδα (Τελικός) Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός

 Βαθμοί που δόθηκαν από την Ελλάδα 

Βαθμοί που δόθηκαν από την Ελλάδα (Ημιτελικός) Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

Βαθμοί που δόθηκαν από την Ελλάδα (Τελικός) Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

Παραπομπές

Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 2004